หุ้นเอเชียแดงยกแผง! วิตกจีบพบผู้ติดเชื้อ “โควิด” เฉียด 50 ราย หวั่นระบาดหนักรอบ 2
ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวัน …
หุ้นเอเชียแดงยกแผง! วิตกจีบพบผู้ติดเชื้อ "โควิด" เฉียด 50 ราย หวั่นระบาดหนักรอบ 2
15 มิ.ย. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากความกังวลเกี่ยวกับการแพร่ระบาดรอบสองของไวรัสโควิด-19 ในจีน
ทั้งนี้ ดัชนี NIKKEI 225 ตลาดหุ้นญี่ปุ่นเปิดวันนี้ที่ 22,135.27 จุด ลดลง 170.21 จุด, -0.76% ดัชนี SSE Composite ตลาดหุ้นจีนเปิดวันนี้ที่ 2,908.28 จุด ลดลง 11.46 จุด, -0.39% ดัชนี HSI ตลาดหุ้นฮ่องกงเปิดวันนี้ที่ 23,991.38 จุด ลดลง 310.00 จุด, -1.28% ดัชนี TAIEX ตลาดหุ้นไต้หวันเปิดวันนี้ที่ 11,436.28 จุด เพิ่มขึ้น 6.34 จุด, +0.06% ดัชนี KOSPI ตลาดหุ้นเกาหลีใต้เปิดวันนี้ที่ 2,114.41 จุด ลดลง 17.89 จุด, -0.84% ดัชนี FTSE STI ตลาดหุ้นสิงคโปร์เปิดวันนี้ที่ 2,652.80 จุด ลดลง 31.83 จุด, -1.19% ดัชนี FBMKLCI ตลาดหุ้นมาเลเซียเปิดวันนี้ที่ 1,548.05 จุด เพิ่มขึ้น 2.03 จุด, +0.13% ดัชนี PSE Composite ตลาดหุ้นฟิลิปปินส์เปิดวันนี้ที่ 6,340.32 จุด ลดลง 135.92 จุด, -2.10%
โดยคณะกรรมการสุขภาพแห่งชาติของจีน (NHC) แถลงในวันนี้ว่า ณ วันอาทิตย์ที่ 14 มิ.ย. จีนพบผู้ติดเชื้อโควิด-19 รายใหม่เพิ่ม 49 ราย โดยเกิดจากการติดเชื้อภายในประเทศ 39 ราย และติดเชื้อจากต่างประเทศ 10 ราย
ทั้งนี้ ผู้ติดเชื้อในประเทศ 36 รายมาจากปักกิ่ง ส่วนอีก 3 รายมาจากมณฑลเหอเป่ย
อย่างไรก็ดี จีนไม่พบผู้เสียชีวิตรายใหม่ ณ วันอาทิตย์ที่ 14 มิ.ย.
ด้านรายงานระบุว่า ทางการปักกิ่งได้สั่งปิดตลาดซินฟาตี้ ซึ่งเป็นตลาดค้าส่งผัก ผลไม้ และเนื้อสัตว์ที่มีขนาดใหญ่ที่สุดในกรุงปักกิ่งเพื่อฆ่าเชื้อโรค หลังพบคนในตลาดและละแวกใกล้เคียงมีผลตรวจโควิด-19 เป็นบวก